钦定古今图书集成/理学汇编/学行典/第196卷 > 陈浩渊
## 钦定古今图书集成/理学汇编/学行典/第196卷 > 陈浩渊

按《宁波府志》：“陈浩渊，字智宁。天性孝友，善骑射，工诗，
尤精六书之法。筑小轩一所，匾曰‘梅月’以自况，朝夕
吟咏其中。与鄞之杨范、王用宾，慈之刘䓗、桂宗儒结
为诗社，为诸父伯瑞嗣。伯瑞卒，哀毁逾礼，庐墓三年。
晚年好施舍，修缮途梁，邑人称之。从孙韬，字德玉，弘
治十七年，以贡授历城训导，升益都学谕。闻命即乞”
休事母。母疾，衣不解带。既卒，庐墓三年，致雉鹿芝草
之瑞。县令钱如京闻而异之，特式其庐焉。